 South Africa Polyandry law: Àwọn aṣòfin ń gbé ìgbésẹ lórí òfin tí yóò fààyè gba obìnrin láti ní ọkọ méjì Idi ta fi n beere ibeere yii ni pe oye to kan ara Iwo, le kan ara Ẹdẹ, bẹẹ si ni iku to n pa ojugba ẹni, owe nla lo n pa fun ni. Lorilẹede South Africa, igbesẹ ti n wa bayii lati gbe ofin kan kalẹ eleyi ti yoo fi aye gba awọn obinrin lati fẹ ju ọkọ kan ṣoṣo lọ. Àwọn iròyin tì ẹ leè ní ìfẹ síí: Eyi wa lara awọn atunṣe tuntun ti wọn fẹ ko de ba ofin igbeyawo lorilẹede naa. Amọṣa, awọn ẹgbẹ oṣelu kan to fara ti awọn ẹlẹsin gẹgẹ bi oludibo wọn, ti fariga lori eyi. Face Transplant: DiMeo ṣùn lásìkò tó n wa ọkọ lálẹ, ló bá jóná nígbà tí ọkọ gbiná Alaga ẹgbẹ oṣelu Al-Jama-ah, Ganief Hendricks ni, ẹgbẹ oṣelu naa yoo fara mọ awọn iwọde itagbangba lati tako igbesẹ naa. Eyiun bi aba lori agbekalẹ ofin ti yoo faye gba obinrin lati ni ju ọkọ kan ṣoṣo lọ, eleyi to wa ninu iwe aba ijọba orilẹede naa, ba parada di ofin. Gẹgẹ bi ẹgbẹ naa ṣe sọ, ojuṣe ijọba ni lati rii daju pe iwa ọmọluwabi jọba lawujọ Igbimọ onidajọ ẹsin musulumi lorilẹede naa, Muslim Judicial Council ṣalaye pe, ajeji ni aṣa ki obirin ni ju ọkọ kan lọ jẹ ninu ẹsin Islam. Agbẹnusọ fun igbimọ naa, Muneer Abdouroaf ni awọn ko ni lee fọwọsii rara. Akomolede ati Aṣa lori BBC Yoruba: Wo díẹ nípa àbùdá Olodumare- Iyabo Ayinde Bakan naa ni aarẹ ẹgbẹ ACDP, Ẹni ọwọ Meshoe MP ṣalaye ni tirẹ pe, bi wọn ba yiri ọrọ naa ni igba igba, awọn ko lee fọwọ si igbesẹ naa. Agbẹnusọ fun Biṣọọbu agba ijọ Anglican nilu Capetown, Wendy Kelderman sọ wi pe mimẹnu le ọrọ naa lai ti jẹ pe aba naa ti de iwaju igbimọ awọn ijọ Ọlọrun lorilẹede South Africa, yoo fẹ dabi ẹni n ṣiwaju ẹlẹẹdẹ pẹẹdẹ. Nigba to n gbe iwe aba naa sita, minisita fọrọ abẹle, Ọmọwe Aaron Motsoaledi ni ibẹrẹ ijiroro to ṣe pataki ni eyi jẹ, eyi ti yoo ṣe afọmọ eto igbeyawo lorilẹede South Africa. Igbesẹ naa wa lati ṣawari awọn ohun to n mu ipaya ba awọn eeyan lori ọrọ igbeyawo, ṣugbọn yoo faye silẹ fun ijiroro lorilẹede South Africa ati loke okun. : Ki lo ṣe bi orilẹede Naijiria ba gbe ofin kan kalẹ pe awọn obinrin le e fẹ ju ọkọ kan lọ, gẹgẹ bi awọn ọkunrin kan ṣe n fẹ ju iyawo kan lọ bayii? 